《咏怀》
宋代·吴泳

何草秋不枯，何叶秋不黄。
白露以润之，薿薿含昌光。
幽兰自华滋，时菊仍菲芳。
粲粲园中葵，亦得晞朝阳。
被恩有如此，后时果何伤。
惟有警夜鹤，庭前独旁皇。
岂不欲九皋，翅翎莫能长。
湛湛被露斯，幽吟遂成章。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。